11. A feladat a reklámoknak a fogyasztói társadalomban betöltött szerepéről szól.
Oldja meg a feladatokat a szöveg és ismeretei segítségével!
„ABS, légkondicionáló, négy légzsák, szervokormány. Távirányítós központi zár,
elektromosan állítható, fűthető, külső visszapillantó tükrök, övfeszítő, gyári riasztó,
CD vezérlős gyári magnó. […] Egyszóval minden extrát megtalál benne, amire csak
vágyhat. Egyvalamiből mégis lecsíptünk egy darabot: az árából. […]
Ha egyszer beleül, többé nem akar kiszállni!” (reklámszöveg)

a) Húzza alá a szövegből azt a mondatot, amelyik a vásárló érzelmeire kíván hatni!
(0,5 pont)
b) Fogalmazza meg egy-két szóban, milyen szerepet tölt be a gazdaságban a reklám!
(Elemenként 1 pont.)
a termelő szempontjából: …………………………………………………………………..
a vásárló szempontjából: ….………...……………………………………………………..
c) Soroljon fel a fogyasztói társadalom következményeiből egy pozitívot és két negatívot!
(Elemenként 0,5 pont.)
pozitív: …………………………………………………
negatív:…………………………………………………
negatív:…………………………………………………

Megoldás
11. A tömegkultúra (Összesen 4 pont.)
a) Ha egyszer beleül, többé nem akar kiszállni! (0,5 pont)
b) Termelő szempontjából: pl. növelheti az eladott áruk mennyiségét. (1 pont)
Vásárló szempontjából: pl. a választék megismerése, tájékozódás. (1 pont)
c) Pozitív: pl. bővül a választék vagy új munkahelyek jönnek létre vagy az árak
csökkennek. (0,5 pont)
Negatív: pl. környezetszennyezés vagy állandó vásárlási kényszer vagy
tömegtermelés. (Elemenként 0,5 pont.)
